text: ''মঙ্গল'' শব্দের অর্থ হলো, 'শুভ' বা 'হিতকর' এবং ''চণ্ডী'' শব্দের অর্থ হলো, ''দেবী দুর্গা''। মঙ্গলচণ্ডী হলো প্রকৃতপক্ষে একটি ব্রতের নাম। এই ব্রতে দেবী হিসেবে মা দুর্গার পূজা করা হয়। মূলত পশ্চিমবঙ্গ,অসম, বিহার,ঝাড়খণ্ড রাজ্যের অধিবাসীগণ মঙ্গলচণ্ডী ব্রতানুষ্ঠান করে থাকেন।
  
  নিয়মাবলী 
  
  প্রধানত বাঙলার জ্যৈষ্ঠ মাসের চারটি মঙ্গলবারে মঙ্গলচন্ডী ব্রত পালিত হয়। এই ব্রতের পূজা করে ব্রাহ্মণরাই। দেবীর কোনো মূর্তিতে পূজা না করে ঘটে পূজা করা হয়ে থাকে। পরিবারের মহিলারাই এই ব্রতের ব্রতী হন। পতি ও পুত্রের মঙ্গল কামনাতে এই ব্রত করা হয়। ব্রতের প্রধান প্রসাদ হলো ''ষোলোবাটা''। এটি  ষোলোরকমের বস্তু দ্বারা নির্মিত হয়। পূজান্তে মহিলা ব্রতীগণ এই প্রসাদ গ্রহণ করে। এই ষোলোবাটার ষোলোরকমের উপকরণ নিয়ে বিভিন্ন মত আছে। এইবিষয়ে বিভিন্ন জায়গায় মানুষ বিভিন্ন মত অবলম্বন করেন। এছাড়াও,মানুষ নিজের সাধ্যমত নানান উপকরণ,ভোজ্য প্রভৃতি দিয়ে এই ব্রত করে থাকেন।এই ব্রতের অন্যতম প্রধান দুটি জিনিজ হলো, ''মঙ্গল থলি'' এবং ''পুঙ্গি''। মঙ্গলথলি হলো,রক্তবর্ণ শালুতে বাঁধা হরিতকি ফল,আতব চাল প্রভৃতি। গৃহের মঙ্গলার্থে এটি তৈরী করা হয়। আর কাঁঠাল পাতার ভিতরে তেরোটা আতব চাল,তেরোটা ধান ও অন্যান্য বস্ত তেরোটা করে দিয়ে কাঁঠাল পাতার মুখে তেরোটা দূর্বা ঘাস দিয়ে তৈরী দ্রব্য।
  
  ত্রিপুরা রাজ্যের গোমতি জেলার অমরপুর মহকুমায় মা মঙ্গলচণ্ডীর একটি জাগ্রত মন্দির রয়েছে ৷ অমরপুর কে তাই মা মঙ্গলচণ্ডীর মহিম্মানিত নগর বলা হয়৷ এখানে মা কে মঙ্গলচণ্ডী রূপে পুজো করা হয় এবং এখানকার প্রধান উৎসব হল বৈশাখ মাসের মা মঙ্গলচণ্ডী পুজো ৷ বৈশাখ মাসের প্রতি সপ্তাহে মঙ্গলবারে মায়ের পুজো করা হয় ৷ দূর দুরন্ত থেকে বহু মানুষ আসে মায়ের পুজো করতে এবং দেখতে ৷ এই উপলক্ষে প্রতিবছর বৈশাখ মাসে অমরপুর শহরে ঐতিহ্যবাহী মেলা বসে, যেটা এই শহরের এক গুরুত্বপূর্ণ মিলন উৎসব ৷এই মেলার বর্তমান নাম মাতা মঙ্গলচণ্ডী মেলা ৷ পূর্বে এর নাম ছিল বৈশাখী মেলা যেটা কবিগুরু রবীন্দ্রনাথ ঠাকুরের জন্মদিন ২৫ শে বৈশাখ থেকে শুরু হয়ে সাত দিন চলত, পরে এর নাম পরিবর্তন হলেও মেলার সময় সেই সাত দিনই থেকে যায় ৷ এখানকার দেবীর ভৈরব হলেন দেবাদিদেব মহাদেব বা বাবা ভোলানাথ ৷ এখানে বাবার প্রধান উৎসব হল মহাশিবরাত্রি সেই দিন এখানে বহু ভক্ত বাবার মাথায় জল ঢালতে ও পুজো করতে আসে ৷ এছাড়া এখানে বিখ্যাত ললিত সাধুর ঘর এবং অমরসাগর দিঘিও রয়েছে যা দর্শনার্থীদের কাছে আকর্ষণীয় স্থান ৷
  
  মন্ত্র 
  
  দেবীর ধ্যানমন্ত্র হলো,
  
  ''যৈষা ললিতকান্তাখ্যা দেবী মঙ্গলচন্ডিকা।   বরদাভয় হস্তা চ দ্বিভুজা গৌরদেহিকা।।                      রক্তপদ্মাসনস্থা চ রত্নোজ্জ্বলমন্ডিতা                     রক্তকৌষেয়বসনা স্মিতবক্ত্রা শুভাননা,                   নবযৌবনসম্পন্না চার্বঙ্গী ললিতপ্রভা।।               ওঁ হ্রীং শ্রীং মঙ্গলচন্ডিকায়ৈ নমঃ।''
  
  তথ্যসূত্র 
  
  বিষয়শ্রেণী:হিন্দু প্রথা
  বিষয়শ্রেণী:হিন্দু আচার
title: মঙ্গলচণ্ডী